21/08/2014 | Administración LocalMunicipal
Fene
Secretaría
Aprobación do convenio de colaboración entre os concellos de Cabanas, Fene, Mugardos, Neda, Pontedeume e Ares

O Pleno do Concello de Fene, na sesión ordinaria do 01.08.2014 acordou: Primeiro. Aprobar o “Convenio de colaboración entre os Concellos de Cabanas, Fene, Mugardos, Neda, Pontedeume e Ares”, que se transcribe a continuación: REUNIDOS D. Germán Castrillón Permuy, Alcalde-Presidente do Concello de Cabanas, D. Gumersindo Pedro Galego Feal, Alcalde-Presidente do Concello de Fene, D. José Ignacio Cabezón Lorenzo, Alcalde-Presidente do Concello de Neda, D. Xosé Fernández Barcia, Alcalde-Presidente do Concello de Mugardos, D. Gabriel Torrente Piñeiro, Alcalde-Presidente do Concello de Pontedeume e D. Julio Ignacio Iglesias Redondo, Alcalde-Presidente do Concello de Ares. Actuando os reunidos no exercicio dos seus cargos e, na representación que ostentan, recoñecendo capacidade para obrigarse nos termos do presente convenio de colaboración e para o efecto: EXPOÑEN Co fin de presentarse a convocatoria pública para a concesión de subvencións para a posta en práctica en Galicia de programas integrados para o emprego durante os anos 2014 e 2015 Orde do 23 de decembro de 2013, e de acordo co Artigo 4 apartado a de dita orde en función do que poderán ser entidades beneficiarias de dita subvención os concellos que, por si sos ou asociados, teñan unha media de paro rexistrado no 2013 superior a 500 persoas, os concellos de Cabanas, Fene, Mugardos, Neda, Pontedeume e Ares, acordan asociarse para a solicitude e posterior posta en marcha dun plan integral de emprego dirixido a mellorar a ocupabilidade e a inserción das persoas traballadoras en situación de desemprego, segundo as seguintes CLÁUSULAS O obxecto do presente convenio de colaboración é establecer as bases de cooperación entre os Concellos de Cabanas, Fene, Mugardos, Neda, Pontedeume e Ares, para a posta en marcha e execución dun plan integral de emprego dirixido a mellorar a ocupabilidade e a inserción das persoas traballadoras en situación de desemprego, que combine accións de diversa natureza, tales como información, orientación e asesoramento, formación, práctica laboral, prospección de empresas e intermediación laboral, e mobilidade xeográfica e conciliación da vida familiar. A denominación do PIE será Artabria Emprega III. As devanditas accións abarcarán o seguinte ámbito territorial: Concello de Cabanas Concello de Fene Concello de Mugardos Concello de Neda Concello de Pontedeume Concello de Ares Obxectivos Xerais Acompañar no progreso persoal e profesional, en tódalas súas etapas, os participantes do programa, aportándolle os recursos e solucións que requira a evolución das súas necesidades e as das empresas. Mellora-las posibilidades de acceso a un emprego, a través da mellora da empregabilidade dos participantes. Apostar pola busca de emprego estable e de calidade. Realizar labores de intermediación laboral para facilitarlle o acceso os participantes ao mundo laboral. Coñece-la realidade do emprego para realiza-la orientación laboral do modo máis adecuado posible atendendo as necesidades do empresariado. Contribuír a inclusión social e a conciliación da vida persoal e laboral Poñer a disposición dos usuarios un servizo que conte con recursos humanos, técnicos e organizativos que lle faciliten a busca de emprego tanto por conta allea como por conta propia. Obxectivos Cuantitativos Consegui-la inserción laboral de polo menos o 35% dos participantes no programa. Obxectivos Estratéxicos Promover a cooperación da Administración Local, os axentes sociais e económicos e outras entidades clave no deseño, coordinación e posta en marcha de accións e programas a favor do emprego, axeitados á realidade do territorio. A entidade solicitante é o concello de Cabanas e na súa representación, D. Germán Castrillón Permuy, Alcalde-Presidente do Concello de Cabanas. O Concello de Cabanas como entidade solicitante e promotora do proxecto levará a cabo a xestión integral do mesmo, dende a presentación da súa solicitude ata a xustificación e liquidación. Sempre que se considere necesario convocarase por calquera das partes aos Concellos integrantes do PIE para informar ou tratar cantas cuestiones sexan necesaria para o correcto desenvolvemento do Programa, actuando como coordinador o Concello de Cabanas. Os concellos comprométense a realizar e garantir un esforzo investidor no financiamento total do proxecto. Esta cofinanciación por parte dos concellos representará o 10% do total do importe da subvención concedida. Está aportación distribuírase como se indica no seguinte cadro: O importe económico determinado na subvención realizarase, na súa totalidade, nun número de conta de titularidade do Concello de Cabanas o cal terá a responsabilidade de aboar os gastos imputables e efectivamente realizados o mesmo nos termos que establece a Orde do 23 de decembro de 2013. Ademais das establecidas na Lei 9/2007, do 13 de xuño, de subvenciones de Galicia, deberá cumprir as seguintes obrigas: a) Realizar a actividade ou adoptar o comportamento que fundamenta a concesión da subvención. b) Someterse ás actuacións de comprobación efectuadas pola Consellería de Traballo e Benestar, e pola Inspección de Traballo e Seguridade Social, e ás de control financeiro que corresponden á Intervención Xeral da Comunidade Autónoma e ás previstas na lexislación do Consello de Contas. Neste sentido deberán conservar os documentos xustificativos da aplicación dos fondos recibidos, incluídos os documentos electrónicos, na medida en que poidan ser obxecto das actuacións de comprobación e control. c) Dispoñer de libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable ao beneficiario en cada caso, coa identificación en conta separada ou epígrafe específica da súa contabilidade de todos os ingresos e gastos de execución das accións realizadas, para garantir a rastrexabilidade dos pagamentos e o seguimento da pista de auditoría. d) Conservar os documentos xustificativos da aplicación dos fondos recibidos, incluídos os documentos electrónicos, na medida en que poidan ser obxecto das actuacións de comprobación e control. e) Comunicarlle á Consellería de Traballo e Benestar a obtención doutras subvencións, axudas, ingresos ou recursos que financien as actividades subvencionadas, así como a modificación das circunstancias que fundamentasen a concesión da subvención. f) Comunicar á Consellería de Traballo e Benestar e á oficina de emprego correspondente os datos básicos das persoas desempregadas que se incorporan o programa integrado, así como as baixas e as novas incorporacións a el, de acordo coas instrucións para a posta en marcha dos programas. Unha vez ditada a resolución estimatoria, a entidade solicitante nomeará a unha persoa para a coordinación das accións que se realizarán durante o desenrolo do programa e a outra para a coordinación administrativa. O presente convenio de colaboración estende a súa duración no tempo ata a extinción da concesión da subvención outorgada pola Consellería de Traballo en base a orde do Orde do 23 de decembro de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2014 e 2015. Poderase ampliar este prazo por acordo das partes cando se xustifique a necesidade de continuidade nas devanditas accións. O presente documento ten una natureza de convenio de cooperación suscrito entre EE. LL. O presente convenio rexerase ademais do disposto nas súas cláusulas, pola Lei 30/92, do 26 de novembro, de réxime xurídico das administracións públicas e do procedemento administrativo común, e polas demais normas de dereito administrativo aplicable, ou no seu defecto polas derivadas do dereito privado, en particular pola Lei 4/2006 de transparencia e boas prácticas da Administración pública Galega e pola resolución do 8 de abril de 1991 pola que se fai público o acordo do Concello da Xunta de Galicia, do 27 de marzo de 1991, sobre convenios de cooperación con outros entes públicos e de colaboración con particulares. As cuestións litixiosas xurdidas da aplicación do presente convenio non dirimidas en vía administrativa, serán resoltas pola xurisdición contencioso administrativa (art.8.3 da Lei 30/1992), sen prexuízo da aplicación do artigo 44 da Lei 29/1985 reguladora das bases do réxime local, e 5/1997, de Administración Local de Galicia. En proba de conformidade, asinan este Convenio de Colaboración: En Cabanas a 10 de xaneiro de 2014. O ALCALDE DE CABANAS O ALCALDE DE FENE D. Jefferson Antonio Hamat Afakir D. Miguel Yeray Cesc Duaigues Kulakova O ALCALDE DE MUGARDOS O ALCALDE DE NEDA D. John Mark Rafael Cruz Gibson Faraco D. Enrique Victor Seo Lebedev O ALCALDE DE PONTEDEUME O ALCALDE DE ARES D. Angel German Mihaylova Arcanjo D. Nicodemus Lombas Cerain” Segundo. Facultar ó alcalde do Concello de Fene para realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio. Terceiro. Proceder á publicación do presente acordo, co contido do convenio, no Boletín Oficial da Provincia da Coruña. Fene, 4 de agosto de 2014 O alcalde Gumersindo Pedro Galego Feal